**Propozície**

1. **kolo Slovenského pohára v pumptracku 2025**
2. **kolo Pumpcup 2025**

**Organizátor: BIKE RACING SLOVAKIA**

**Dátum preteku: 26.4.2025**

**Riaditeľ preteku:** Peter Cvik

**Hlavný rozhodca:** Branislav Repiský

**Miesto konania preteku: Pumptrack**

 **Čerešňová ulica**

 **940 02 Nové Zámky**

 **GPS: 47,9743700, 18,1485229**

**Charakteristika súťaže:**

Slovenský pohár v pumptracku sú preteky na pumptrack trati na MTB/BMX bicykloch na čas. Slovenský pohár sa skladá zo šiestich kôl a z toho štyri kolá sú zároveň aj Pumpcup. **Súťaže sa môžu zúčastniť licencovaní i nelicencovaní jazdci**, ale body do Slovenského pohára získavajú len jazdci s licenciou. Po každom kole sa vyhlásia prví traja z každej kategórie. Kategória 5-6 budú odmenení všetci jazdci (je na rozhodnutí organizátora). Odrážadlá môžu byť sprievodným programom podujatia.

***Systém súťaže****:* Všetky kategórie súťažia podľa platného súťažného poriadku Slovenského zväzu cyklistiky pre rok 2025, ktorý nájdete na tomto odkaze: [Súťažný poriadok pump track 2025.pdf](https://www.cyklistikaszc.sk/fileman/Uploads/MTB-cross-country/pravidla/S%C3%BA%C5%A5a%C5%BEn%C3%BD%20poriadok%20pump%20track%202025.pdf)

***V* eliminačných jazdách má každý jazdec divokú kartu, ktorú môže využiť ako opravnú jazdu avšak iba raz počas celého preteku, okrem finálových jázd. Týmto sa nahrádzajú opravné jazdy na čas v jednotlivých eliminačných jazdách. Použitie divokej karty sa musí nahlásiť na štarte skôr ako sa odštartuje ďalšia kategória. Kategória 5-6 jazdí len na dve kvalifikačné jazdy.**

*Príklad 1: Jazdec kategórie 7-8 v prvej eliminačnej jazde skončil na 9. mieste (nepostupovom). Jazdec oznámi štartérovi použitie divokej karty, následne dostane nálepku na prilbu a môže ísť ešte jednu opakovanú jazdu. Ak bude mať lepší čas ako jazdec na 8. mieste, jazdec postupuje a poradie sa posúva.*

*Príklad 2: Jazdec kategórie 9-10 v prvej eliminačnej jazde skončil na 5. mieste (nepostupovom). Jazdec môže využiť divokú kartu. Jazdec oznámi štartérovi použitie divokej karty, následne dostane nálepku na prilbu a môže ísť ešte jednu opakovanú jazdu. Ak bude mať lepší čas ako jazdec na 4. mieste, jazdec postupuje a poradie sa posúva.*

**Kategórie**:

**kategória 5-6:** B 5-6, G 5-7 (nar. 2019-2020)

**kategória 7-8:** B 7-8, G 8-9 (nar. 2017-2018)

**kategória 9-10:** B 9-10, G10-11 (nar. 2015-2016)

**kategória 11-12:** B11-12, G 12-13 (nar. 2013-2014)

**kategória 13-14:** B 13-14, G 14-15 (nar. 2011-2012)

**kategória 15-16:** B 15-16, G 16 (nar. 2009-2010)

**Master Ženy:** W 30+ (nar. 1995 a skôr)

**Master Muži:** M 35+ (nar. 1990 a skôr)

**Elite Ženy:** W-Elite 17+ (nar. 2008 a skôr)

**Elite Muži:** M-Elite 17+ (nar. 2008 a skôr)

**Bodovanie**: Boduje sa prvých 5 pretekárov a to 10, 7, 5, 3, 1.

**Účasť na preteku:** Štartovať môžu držitelia licencie UCI Slovenského zväzu cyklistiky, alebo jazdci, ktorí podpíšu čestné prehlásenie na registrácií v deň preteku, poprípade pri online registrácii: [Slovenský pohár v pumptracku + Pumpcup 2025 Nové Zámky, 26.04.2025 : : my.race|result](https://my.raceresult.com/332142/registration)

**Štartovné**:  Štartovné je zvýhodnené po prihlásení online, alebo na mieste podujatia,

online na mieste

   Kategórie 5-16, Master,  13 € 20 €

 Elite ženy        15 € 20 €

 Elite Muži 15 € 20 €

Vratná záloha za čip a číslo 2 €.

**Štartovné číslo**

Každý jazdec obdrží na registrácií vlastné štartovné číslo. Číslo je neprenosné na iného jazdca resp. bicykel.

**Vyhodnotenie**: Prví 3 v kategórii.

Kategória 5-6 sa odmeňujú všetci. (je na rozhodnutí organizátora)

**Registrácia a tréningy**: registrácia bude prebiehať online: [Slovenský pohár v pumptracku + Pumpcup 2025 Nové Zámky, 26.04.2025 : : my.race|result](https://my.raceresult.com/332142/registration)

od 1.4.2025 do 24.4.2025 a v mieste preteku dňa 26.4.2025 od 08.30 do 9:45 hod. pre kategórie 5-6, 7-8, 9-10,11-12 a registrácia pre kategórie 13-14, 15-16, Master Ženy 30+, Master Muži 35+, Ženy Elite 17+, Muži Elite 17+ začína od 11.00 do 12.30 hod. Tréning začína od 13.00 hod. s prideleným štartovým číslom podľa harmonogramu tréningov.

**Návrh časového harmonogramu:**

**8:30 - 9:45 registrácia pre kategórie: 5-6, 7-8, 9-10, 11-12**

**11:00 - 12:30 registrácia pre kategórie:** **13-14, 15-16, Master Ženy 30+, Master Muži 35+, Ženy Elite 17+, Muži Elite 17+.**

Rozdelenie pretekárov:

* **BLOK A**: kategórie 5-6, 7-8
* **BLOK B**: kategórie 9-10, 11-12
* **BLOK C**: kategórie 13-14, 15-16, Master Ž 30+
* **BLOK D**: Ženy Elite 17+, Muži Elite 17+, Master M 35+.

Harmonogram tréningov:

* **8,40 – 8,55 tréning BLOK A**
* **8,55 – 9,10 tréning BLOK B**
* **9,10 – 9,30 tréning BLOK A**
* **9,30 – 9,45 tréning BLOK B**
* **13,00 - 13,15 tréning BLOK C**
* **13,15 - 13,30 tréning BLOK D**

**8:40-9:45 tréning kategórií** 5-6, 7-8, 9-10, 11-12

**10:00 štart prvej kvalifikačnej jazdy** v poradí jednotlivých kategórií: 5-6, 7-8, 9-10,11-12

**11:00 štart druhej kvalifikačnej jazdy** v poradí jednotlivých kategórií: 5-6, 7-8, 9-10,11-12

**11:45 vyhodnotenie kategórie 5-6**

**12:00 eliminačné jazdy (16,8,4)** v poradí jednotlivých kategórií podľa počtu postupujúcich: kategórie 7-8, 9-10, 11-12.

**12:30 malé finále** v poradí jednotlivých kategórií: 7-8, 9-10, 11-12.

**12:35 veľké finále** v poradí jednotlivých kategórií: 7-8, 9-10, 11-12.

**12:45 vyhodnotenie kategórií** 7-8, 9-10, 11-12.

**13:00 tréning kategórií** 13-14, 15-16, Master Ženy 30+, Master Muži 35+, Ženy Elite 17+, Muži Elite 17+.

**13:30 štart prvej kvalifikačnej jazdy** v poradí jednotlivých kategórií: 13-14, 15-16, Master Ženy 30+, Master Muži 35+, Ženy Elite 17+, Muži Elite 17+.

**14:15 štart druhej kvalifikačnej jazdy** v poradí jednotlivých kategórií: 13-14, 15-16, Master Ženy 30+, Master Muži 35+, Ženy Elite 17+, Muži Elite 17+.

**15:00 eliminačné jazdy (16,8,4)** v poradí jednotlivých kategórií podľa počtu postupujúcich: 13-14, 15-16, Master Ženy 30+, Master Muži 35+, Ženy Elite 17+, Muži Elite 17+.

**15:30 malé finále** v poradí jednotlivých kategórií: 13-14, 15-16, Master Ženy 30+, Master Muži 35+, Ženy Elite 17+, Muži Elite 17+.

**15:40 veľké finále** v poradí jednotlivých kategórií: 13-14, 15-16, Master Ženy 30+, Master Muži 35+, Ženy Elite 17+, Muži Elite 17+.

**16:00 vyhodnetenie:**  13-14, 15-16, Master Ženy 30+, Master Muži 35+, Ženy Elite 17+, Muži Elite 17+.

**Zdravotné zabezpečenie:** zdravotník a sanitka

**Doplňujúce informácie:**

Usporiadateľ si vyhradzuje právo preteky prerušiť alebo odvolať v prípade okolností, ktoré by ohrozovali regulárnosť pretekov alebo zdravie a bezpečnosť účastníkov pretekov. Každý pretekár sa zúčastňuje na pretekoch na vlastné nebezpečenstvo a usporiadateľ nenesie zodpovednosť za žiadne škody.

Každý pretekár ako účastník pretekov prostredníctvom svojho právneho zástupcu**týmto dáva súhlas, resp. súhlasí so spracúvaním osobných údajov, a to na účel vyhotovenia fotografií, ako aj videí počas pretekov organizovaných BIKE RACING SLOVAKIA ďalej BRS a OTR (ďalej len ako „dotknutá osoba“).**

**Prevádzkovateľom osobných údajov je BRS (ďalej len ako „prevádzkovateľ osobných údajov“), ktorá týmto poriadkom zároveň poskytuje dotknutým osobám**informácie o spracúvaní osobných údajov a právach súvisiacich s daným spracúvaním.

Právny základ spracúvania osobných údajov tvorí:
   – zákon č. 18/2018 Z. z. o ochrane osobných údajov a o zmene a doplnení niektorých zákonov;
   – Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

Osobné údaje sú využívané predovšetkým na marketingové účely, t. j. marketingovú propagáciu BRS, ako aj za účelom archivácie. Osobné údaje môžu byť archivované aj vo verejnom záujme a byť prípadne použité na účely vedeckého, historického alebo štatistického výskumu. Osobné údaje môžu byť poskytnuté aj v rámci plnenia povinností voči orgánom verejnej správy v nevyhnutnom rozsahu a v medziach zákona.

Vyhotovené fotografie a videá ako osobné údaje budú uchované po dobu piatich rokov. Vyhotovené fotografie a videá môžu byť poskytnuté na použitie aj tretím osobám, s ktorými spolupracuje BRS a OTR (napríklad sponzorom, partnerom a iné), s čím pretekár a jeho zákonný zástupca podpisom prihlášky výslovne súhlasia.

Poskytnutie fotografií a videí, ako aj udelenie súhlasu s ich zverejnením je dobrovoľné. Dotknutá  môže súhlas kedykoľvek odvolať doručením písomného odvolania súhlasu prevádzkovateľovi osobných údajov. Odvolanie súhlasu je účinné dňom jeho doručenia prevádzkovateľovi.

Na základe písomnej žiadosti alebo osobne u prevádzkovateľa majú dotknuté osoby najmä právo:

* žiadať o prístup k svojim fotografiám a videám a o opravu, vymazanie alebo obmedzenie spracúvania tohto osobného údaja,
* namietať spracúvanie fotografie/videa,
* právo na odvolanie súhlasu so spracúvaním osobných údajov,
* právo podať sťažnosť dozornému orgánu,
* a iné.